નોકરીયાત લોકો માટે એક સારા સમાચાર છે . હવે તમે ભવિષ્યનિધિ એટલે કે પીએફમાંથી ખાલી 10 દિવસની અંદર પૈસા નીકાળી શકો છો . રિટાયરમેન્ટ ફંડ મેનેજર ઇપીએફઓ એ ક્લેમ સેટલમેન્ટનો ગાળો ટૂંકો કર્યો છે . હવે તમારી ફરિયાદો , પીએફ વિથડ્રોલ , પેન્શન અને વીમાને લગતી મુશ્કેલીઓને જલ્દી જ દૂર કરવામાં આવશે . પહેલા આ માટે 20 દિવસનો સમય લાગતો હતો . જે હવે ઓછા કરીને 10 દિવસ કરી લીધો છે . ઇપીએફઓના ક્લેમ માટે સમયવિધિ 10 દિવસ અને ફરિયાદ નિવારણની અવધિ 15 દિવસ કરવામાં આવી છે . ઉલ્લેખનીય છે કે 2015માં આ પ્રક્રિયા માટે 20 દિવસની સમય સીમા નક્કી કરવામાં આવી હતી . જે હવે ટૂંકી કરીને 10 દિવસ કરવામાં આવી છે . જેનો ફાયદો ઇપીએફઓના 4 કરોડ સહભાગીઓને મળશે . વળી લોકોને સરળતા રહે તે માટે ઇપીએફઓને 1 મે 2017ના રોજ ઓનલાઇન ક્લેમ સેટલમેન્ટ સુવિધા પણ શરૂ કરી છે . આમ તમારી ફરિયાદનું નિવારણ લાવવા માટે હવે તમારી ઇપીએફઓ ઓફિસના ચક્કર નહીં લગાવવા પડે . મુખ્યત્વે ઇપીએફઓ આવી સુવિધા દ્વારા નોકરીયાતોને સારી સુવિધા આપવા માંગે છે . શ્રમ પ્રધાન બંડારુ દત્તાત્રેયે કહ્યું છે તે ઇપીએફઓમાં પારદર્શકતા ઇચ્છે છે જે માટે ફરિયાદ નિવારણ તંત્ર અને સેવા આપૂર્તિ તંત્ર મજબૂત બનાવવા પ્રયાસ કરી રહ્યા છે .